VARIANTA II

România (nu produce efecte juridice )\*

Municipiul Tîrgu Mureș

Serviciul Public de Asistență Socială Viceprimar

Nr. 68128/5339 AS/14.11.2018 Dr. Makkai Grigore

EXPUNERE DE MOTIVE

privind aprobarea alocațiilor bugetare pentru perioada 1 ianuarie – 31 decembrie 2019 pentru asociațiile și fundațiile acreditate ca furnizori de servicii sociale, selecționate în baza

Legii nr. 34/1998 cu modificările și completările ulterioare și a HG. nr.1153/2001

cu modificările și completările ulterioare

Având în vedere prevederile Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale și H.G. nr. 1153/2001 pentru aprobarea Normelor metodologice privind aplicarea prevederilor Legii nr. 34/1998 cu modificările și completările ulterioare, HCL nr. 198/26.07.2018, HCL nr.213/26.07.2018 și HCL nr. 265/20.09.2018, Legea nr.448/2006 republicată, cu modificările și completările ulterioare, privind protecția şi promovarea drepturilor persoanelor cu handicap și avizul favorabil al comisiei de evaluare și selecționare propunem spre aprobare prin proiectul de hotărâre alăturat:

- lista unităților de asistență socială care au un punctaj de minimum 60 de puncte pentru care comisia de evaluare și selecționare a propus acordarea de subvenții de la bugetul local, pentru perioada 1 ianuarie - 31 decembrie 2019 prevăzută în anexa nr. 1.

- alocațiile bugetare pentru fundațiile și asociațiile selecționate, conform anexei nr. 2, pentru perioada 1 ianuarie - 31 decembrie 2019, numărul mediu lunar de persoane asistate și categoriile de cheltuieli.

De asemenea, propunem ca termenul pentru încheierea convențiilor să fie la cel mult 15 zile de la adoptarea hotărârii de consiliu privind aprobarea alocațiilor bugetare, în cazul în care bugetul pe anul 2019 nu este aprobat, se încheie o convenție provizorie urmând ca în termen de maximum 30 de zile de la data aprobării bugetului să se încheie o convenție definitivă.

Aviz favorabil al SPAS

Director executiv

Szőcs Zsuzsanna Anna

VARIANTA II

**ROMÂNIA Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÎRGU MUREŞ**

**VICEPRIMAR**

**Dr. Makkai Grigore**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2018**

privind aprobarea alocațiilor bugetare pentru perioada 1 ianuarie – 31 decembrie 2019 pentru asociațiile și fundațiile acreditate ca furnizori de servicii sociale, selecționate în baza

Legii nr. 34/1998 cu modificările și completările ulterioare și a HG. nr.1153/2001

cu modificările și completările ulterioare

***Consiliul local municipal Tîrgu Mureș, întrunit în ședință ordinară de lucru,***

Văzând Expunerea de motive nr. 68128/5339AS/14.11.2018 al Serviciului Public de Asistență Socială, privind aprobarea alocațiilor bugetare pentru perioada 1 ianuarie – 31 decembrie 2019 pentru asociațiile, fundațiile și cultele recunoscute în România, acreditate ca furnizori de servicii sociale, selecționate în baza Legii nr. 34/1998 cu modificările și completările ulterioare și a H.G. nr.1153/2001 cu modificările și completările ulterioare, cu avizul favorabil al comisiei de evaluare și selecționare,

În conformitate cu prevederile Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditat ca furnizori de servicii sociale, HG. nr. 1153/2001 pentru aprobarea Normelor metodologice privind aplicarea prevederilor Legii nr.34/1998 cu modificările și completările ulterioare, OG. nr. 68/2003 privind serviciile sociale cu modificările și completările ulterioare, Legea asistenței sociale nr.292/2011 cu modificările și completările ulterioare, Legea nr.197/2012 privind asigurarea calităţii în domeniul serviciilor sociale și a Normelor metodologice de aplicare aprobate prin H.G. nr.118/2014 cu modificările și completările ulterioare, H.G. nr.867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale cu modificările și completările ulterioare, a Legii nr.448/2006 republicată, cu modificările și completările ulterioare, privind protecţia şi promovarea drepturilor persoanelor cu handicap,

În temeiul art.36, alin.(1), alin.(2), lit.d), alin.(6) lit.a), pct.2, art.45, alin.(1), art.115, alin.(1), lit.b) din Legea nr.215/2001 privind administraţia publică locală, cu modificările şi completările ulterioare,

**H o t ă r ă ș t e :**

**Art. 1** Se aprobă lista unităților de asistență socială care au punctaj de minimum 60 de puncte, pentru care comisia de evaluare și selecționare a propus acordarea de subvenții de la bugetul local, pentru perioada 1 ianuarie - 31 decembrie 2019 prevăzută în anexa nr. 1, care face parte integrantă din prezenta hotărâre.

**Art. 2** Se aprobă lista unităților de asistență socială pentru care se încheie convenții pentru acordarea de servicii de asistență socialăși alocațiile bugetare pentru perioada 1 ianuarie – 31 decembrie 2019, numărul mediu lunar de persoane asistate și categoriile de cheltuieli pentru asociațiile și fundațiile selecționate în baza Legii nr. 34/1998 – conform anexa nr. 2, care face parte integrantă din prezenta hotărâre.

**Art. 3** Convențiile pentru alocarea subvenției se vor încheia în termen de 15 zile de la adoptarea prezentei hotărâri. În cazul în care bugetul pe anul 2019 nu este aprobat, se încheie o convenție provizorie urmând ca în termen de maximum 30 de zile de la data aprobării bugetului să se încheie o convenție definitivă cu fiecare unitate de asistență socială (asociații și fundații) prezentată în anexele nr. 1 și nr. 2 ale prezentei hotărâri.

**Art. 4** Cu aducere la îndeplinire a prevederilor prezentei hotărâri, se încredințează Executivul Municipiului Tîrgu Mureș, prin Serviciul Public de Asistență Socială, Direcția Juridică și Direcția Economică.

**Art. 5** În conformitate cu prevederile art.19 alin.1 lit.e din Legea nr.340/2004, republicată, privind instituția prefectului și art.3 alin.1 din Legea nr. 554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

Viză de legalitate

p. Secretarul Municipiului Tîrgu Mureş,

Director executiv D.J.C.A.A.P.L.

Cătană Dianora-Monica